open-index/open-wikipedia-markdown huggingface dataset:
Lope de Vega

**Lope de Vega**  (25. novembar 1562 – 27. august 1635), španski dramatičar, reformator. Napisao 1500 pozorišnih komada. Proveo reformu pozorišta: klasičnu dramu od 5 svodi na 3 čina, odbacuje Aristotelovsko učenje o jedinstvu vremena i mjesta, miješa komično i tragično, uvodi ličnost lakrdijaša, komedija po ukusu publike.

## Reference 
## Vanjski linkovi 
Kategorija:Španski pisci
Kategorija:Biografije, Madrid
Kategorija:Rođeni 1562.
Kategorija:Umrli 1635.
Toxicity

***Toxicity*** je drugi studijski album grupe System of a Down. Objavljen je 27. septembra 2001. godine. Producent je bio Rick Rubin. Ovo je ujedno i jedan od njihovih najuspješnjih albuma.

## Lista pjesama 
# Prison Song 
# Needles 
# Deer Dance 
# Jet Pilot 
# X 
# Chop Suey! 
# Bounce 
# Forest 
# ATWA (Air Trees Water Animals) 
# Science 
# Shimmy 
# Toxicity 
# Psycho 
# Aerials 

## Singlovi 
# Chop Suey! 
# Toxicity 
# Aerials

Kategorija:Albumi iz 2001.
Kategorija:Albumi System of a Downa
Samojed (čvor)

*Samojed (pas)
*Samojed (narodi) koji govore koji govore jezik Samojed: Eneti, Neneti, Nganasani, Selkupi
* Samojed, jezik naroda Samojed
Bumerang

mini|desno|300px|Tipični drveni bumebrang
**Bumerang** (eng. *Boomerang*) vrsta drvenog bacačkog oružja namijenjenog lovu. Bumerang je najpoznatiji po australijskim urođenicima, Aboridžinima, koji su ga vjerovatno zbog svoje izoliranosti sačuvali do suvremenijih dana. Manje je poznato da bumerang datira još iz doba neolitika, odnosno prije nekih 5,000 godina p. n. e., te da je bio poznat i u starom Egiptu, i kod Indijanaca Hopi iz Arizone. Kao ratnom oružju uloga mu je bila minorna.

## Reference 
## Vanjski linkovi 
Kategorija:Australija
Kategorija:Lov
Kategorija:Sport
John Adams

**John Adams** (30. oktobar 1735 – 4. juli 1826) bio je američki političar i drugi predsjednik Sjedinjenih Američkih Država od 1797. do 1801.

Također je prvi potpredsjednik Sjedinjenih Američkih Država, te potpisnik Deklaracije nezavisnosti. Adamsov sin John Quincy je također obnašao dužnost predsjednika SAD-a.

## Biografija
Adams je bio pisac, a glavno mu je djelo Rasprava o kanonskom i feudalnom pravu. U Bostonu se istakao kao jedan od najuglednijih pravnika, te je 1774. postao član Kontinentalnog kongresa. Dvije godine kasnije bio je jedan od potpisnika i ključnih autora Američke deklaracije o nezavisnosti.

U posljednjim godinama američkog rata za nezavisnost služio je kao predstavnik američkih revolucionara u Evropi, te je uspješno zagovarao priznanje američke nezavisnosti. Godine 1785. postao je prvi američki ambasador u Velikoj Britaniji.

Kada je George Washington 1789. izabran za prvog američkog predsjednika, Adams je postao njegov potpredsjednik. Na istu je dužnost izabran 1792. Bio je česta meta javnih kritika, a 1796. godine se priključio novostvorenoj Federalističkoj stranci te se kandidovao protiv Thomasa Jeffersona iz Demokratsko-republikanske stranke. Adams je pobijedio, ali je njegov mandat ostao zabilježen po žestokim ideološkim i političkim sukobima između dvije novostvorene stranke, kao i pravca kojim se treba razvijati nova država. Adams je, uprkos učešću u revoluciji, bio konzervativac, uvjeren da se SAD trebaju oslanjati na bivšu maticu, te da su tradicionalna prava Britanaca ujedno i prava svakog čovjeka uopće. Jefferson i njegova stranka su, s druge strane, oduševljeni idejama francuske revolucije, smatrali da se SAD trebaju osloniti na Francusku te joj pomagati u ratu s Velikom Britanijom. Adams nikada nije posjedovao robove i iz principa nije prihvatao robovski rad.

Adams se također, zajedno s Alexanderom Hamiltonom, zalagao za snažnu centralnu vlast i nacionalnu ekonomiju zasnovanu na industriji, dok se Jefferson zalagao za prava saveznih država i nacionalnu ekonomiju zasnovanu na poljoprivredi.

Adamsova konzervativna i probritanska politika je svoj vrhunac dostigla godine 1798. izbijanjem neobjavljenog pomorskog rata s Francuskom, te zakonima usmjerenim protiv francuske revolucionarne propagande. Tek pred kraj mandata Adams je odlučio popraviti odnose s Francuskom, ali je nepopularni zakon prilično doprinio njegovom porazu na izborima 1800, na kojima ga je pobijedio Thomas Jefferson.

Nakon poraza se Adams povukao iz javnog života. Godine 1812. su se on i Jefferson javno pomirili, a zanimljivo je da su umrli na isti dan.

Adams je također poznat i kao praotac jedne od najdugovječnijih američkih političkih dinastija. Njegov sin John Quincy Adams je 1824. postao predsjednik SAD, što je do izbora Georgea W. Busha bio jedini takav slučaj u američkoj historiji.

## Reference
## Vanjski linkovi
*

Kategorija:Rođeni 1735.
Kategorija:Umrli 1826.
Kategorija:Amerikanci porijeklom iz Engleske
Kategorija:Američki političari
Kategorija:Biografije, Braintree (Massachusetts)
Kategorija:Bivši studenti Univerziteta Harvard
Jürgen Klinsmann

**Jürgen Klinsmann** nekadašnji je njemački nogometaš, a sada nogometni trener.

Nakon što je kao selektor vodio njemačku reprezentaciju na SP-u 2006. dao je otkaz. Kao igrač, osvojio je SP 1990. i EP 1996. u Engleskoj.

Profesionalnu karijeru počeo je u Stuttgarter Kickersima. Završio je karijeru nakon poraza od Hrvatske na SP-u 1998. u Francuskoj.

U Bundesligi je odigrao 221 utakmicu i postigao 110 golova. Za reprezentaciju Zapadne Njemačke, odnosno Njemačke nastupio je u 108 utakmica i dao 47 golova.

## Klubovi u karijeri 
* 1972-1974 - TB Gingen
* 1974-1978 - SC Geislingen an der Steige
* 1978-1984 - Stuttgarter Kickers
* 1984-1989 - VfB Stuttgart
* 1989-1992 - Inter
* 1992-1994 - Monaco
* 1994-1995 - Tottenham
* 1995-1997 - Bayern
* 1997 - Sampdoria
* 1998 - Tottenham
* 2003 - Orange County Blue Stars

## Reference 
## Vanjski linkovi 
* 
* 

Kategorija:Rođeni 1964.
Kategorija:Živi ljudi
Kategorija:Biografije, Göppingen
Kategorija:Njemački nogometaši
Kategorija:Njemački olimpijci
Kategorija:Nogometaši Stuttgarter Kickersa
Kategorija:Nogometaši VfB Stuttgarta
Kategorija:Nogometaši Inter Milana
Kategorija:Nogometaši AS Monaca
Kategorija:Nogometaši Tottenham Hotspura
Kategorija:Nogometaši Bayern Münchena
Kategorija:Nogometaši Sampdorije
Kategorija:Nogometaši Orange County Blue Stara
Kategorija:Igrači na Evropskom prvenstvu u nogometu 1988.
Kategorija:Nogometaši na Olimpijskim igrama 1988.
Kategorija:Igrači na Svjetskom prvenstvu u nogometu 1990.
Kategorija:Igrači na Evropskom prvenstvu u nogometu 1992.
Kategorija:Igrači na Svjetskom prvenstvu u nogometu 1994.
Kategorija:Igrači na Evropskom prvenstvu u nogometu 1996.
Kategorija:Igrači na Svjetskom prvenstvu u nogometu 1998.
Kategorija:Njemački nogometni treneri
Kategorija:Treneri FC Bayern Münchena
Kategorija:Treneri Herthe
Kategorija:Selektori nogometne reprezentacije Njemačke
Kategorija:Selektori nogometne reprezentacije Sjedinjenih Američkih Država
Kategorija:Selektori nogometne reprezentacije Južne Koreje
Bastian Schweinsteiger

**Bastian Schweinsteiger** umirovljeni je njemački nogometaš koji je igrao na poziciji lijevog veznog.

## Statistika karijere 
### Klupski nastupi 
## Uspjesi 
### Klub 
* Bayern München
** Bundesliga: 2002/03, 2004/05, 2005/06, 2007/08, 2009/10, 2012/13, 2013/14, 2014/15.
** DFB-Pokal: 2002/03, 2004/05, 2005/06, 2007/08, 2009/10, 2012/13, 2013/14.
** DFB-Ligapokal: 2007.
** DFL-Supercup: 2010.
** Njemačko U17 prvenstvo: 2001.
** Njemačko U19 prvenstvo: 2002.
* Manchester United
** FA Cup: 2015/16.
** UEFA Evropska liga: 2016/2017.

### Reprezentacija 
* FIFA Konfederacijski kup - treće mjesto: 2005
* Svjetsko prvenstvo u nogometu - 2014. - treće mjesto: 2006, 2010
* Evropsko prvesntvo u nogometu - drugoplasirani: 2008

### Individualni 
* Igrač utakmice: za nastup u utakmici za treće mjesto između Njeačke i Portugala (8. juli), Svjetsko prvenstvo u nogometu 2006.
* Igrač utakmice:za nastup u utakmici četvrtfinala između Njemačke i Portugala (19. juni), Evropsko prvenstvo u nogometu 2008.

## Lične informacije 
Schweinsteiger se 12. jula 2016. godine vjenčao sa srbijanskom teniserkom Anom Ivanović. Dana 18. marta 2018. godine dobili su sina Luku. Njegovi obožavatelji dali su mu nadimak "Schweini". Njegov stariji brat Tobias profesionalni je nogometaš koji igra za ekipu SSV Jahn Regensburg.

## Reference 
## Također pogledajte 
* Spisak nogometaša koji su nastupali za samo 1 klub

## Vanjski linkovi 
* 
* 
* 
* 
* Bastian Schweinsteiger na transfermarkt.it

Kategorija:Rođeni 1984.
Kategorija:Živi ljudi
Kategorija:Njemački nogometaši
Kategorija:Nogometaši Bayern Münchena II
Kategorija:Nogometaši Bayern Münchena
Kategorija:Nogometaši Manchester Uniteda
Kategorija:Igrači na FIFA Kupu konfederacija 2005.
Kategorija:Igrači na Svjetskom prvenstvu u nogometu 2006.
Kategorija:Igrači na Svjetskom prvenstvu u nogometu 2010.
Kategorija:Igrači na Svjetskom prvenstvu u nogometu 2014.
Kategorija:Igrači na Evropskom prvenstvu u nogometu 2004.
Kategorija:Igrači na Evropskom prvenstvu u nogometu 2008.
Kategorija:Igrači na Evropskom prvenstvu u nogometu 2012.
Kategorija:Igrači na Evropskom prvenstvu u nogometu 2016.
Solaris operativni sistem

**Solaris** je POSIX kompatibilan operativni sistem kompanije *Sun Corporation*. Baziran je na ranim verzijama BSD i AT&T System V Unixa. Podržava Intelovu x86 i Sunovu SPARC arhitekturu procesora.

Godine 2005. Sun je pustio u opticaj izvorni kod gotovo čitavog Solarisa, učinivši ga tako dijelom skupine operativnih sistema otvorenog koda.

## Vanjski linkovi 
* Službena stranica 

Kategorija:Operativni sistemi
Cambridge

**Cambridge** jest grad u engleskoj regiji Istok. Pripada grofoviji Cambridgeshire. Prostire se na površini od 40 km2. Okružen je mnogobrojnim manjim mjestima i selima. Sjevernim dijelom grada protiče rijeka Cam. Od Londona je udaljen 78 kilometara sjeveroistočno. 2011. godine grad je brojao preko 125.000 stanovnika.

Postoje arheološki dokazi o naseljima koja su bila na ovom poručju u bronzano doba i u vrijeme rimske Britanije, kao i naseljima za vrijeme vladavine Vikinga. U to vrijeme Cambridge je postao važan trgovački centar. Prvu povelju grad je dobio u 12. vijeka, a status grada je dodijeljen 1951. godine.

Cambridge je najpoznatiji kao univerzitetsko mjesto, koje obuhvata čuvenu Cavendish laboratoriju, King College kapelu i Univerzitetsku biblioteku. Posljednje dvije dominiraju nebom Cambridgea, zajedno sa dimnjakom bolnice Addenbrooke gledano s južne strane grada, dok sa sjevera to je kula kapele St. John Collegea. Grad ukupno ima 27 koledža. Cambridge leži u srcu tzv. Silicijske doline, koja je poznata kao vodeći centar high-tech tehnologije u Velikoj Britaniji. Firme poput *Acorn Computers* i *Sinclair* utemeljene su upravo ovdje.

## Reference 
## Vanjski linkovi 
* Službena stranica grada

Kategorija:Gradovi u Engleskoj
Kategorija:Geografija Engleske
Anne Brontë

mini|Grob Anne Brontë
**Anne Brontë** (17. januar 1820 – 28. maj 1849) jest britanska književnica i pjesnikinja, najmlađa iz književničke porodice Brontë.

Anne je rođena u selu Thronton, u pokrajini Yorkshire kao najmlađa i zadnja od 6 djece 17. januara 1820. Njena majka Maria Branwell Brontë preminula je od raka 1821., godinu dana poslije, nakon što se njena porodica preselila u Haworth. Dok je bila dijete njene dvije najstarije sestre Maria i Elizabeth preminule su od tuberkuloze i nakon toga mnogo je pisano o tome kako su ti tragični događaji utjecali na njen život i život njenih sestara Charlotte i Emily i kako su ti događaji utjecali na njihovo pisanje. Annine pjesme izdane su, zajedno sa onima njenih sestara 1846 pod pseudonimom "Acton Bell".
 
Kratko nakon smrti njenog brata Branwella i sestre Emily na zimu 1848 i Anne je umrla u Scarboroughu 28. maja 1849. Pokopana je u Dvorištu Sv. Mary.

## Djela pod pseudonimom "Acton Bell" 
* *Agnes Grey* – objavljeno 1847.
* *Stanarka napuštene kuće* – objavljeno 1848.

## Reference 
* *Anne Bronte*, Winifred Gerin
* *A Life of Anne Bronte*, Edward Chitham
* *The Brontes*, Juliet Barker

## Vanjski linkovi 
* Website of the Brontë Parsonage Museum in Haworth 
* Anne Brontë – The Scarborough Connection
* Web news magazine of the Brontë Parsonage Museum
* News and information about the Brontës using a blog format.
* *Truth* – the Tenant of Wildfell Hall fanlisting
* Bronte Sisters Links: the biggest collection of links regarding the Bronte Sisters 
* Brontëana: Brontë Studies Weblog
* Anne Bronte - Local to Scarborough

Kategorija:Rođeni 1820.
Kategorija:Umrli 1849.
Kategorija:Biografije, Thronton
Kategorija:Engleski pisci
Harač

**Harač** je vrsta poreza korištena u Osmanlijskom Carstvu. Harač se ubirao na poljoprivredno zemljište.
Prvobitno, nakon prvih muslimanskih osvajanja u 7. vijeku, pojam harača je obično označavao određeni iznos novca koji su stanovnici osvojenih područja plaćali, a koji su ranije skupljali činovnici ranijih carstava koje su muslimani osvojili. U to vrijeme harač je bio sinonim za džizju, a koja je kasnije prerasla u porez za neučešće u vojnim pohodima, koji su također plaćali nemuslimani. Zemljoposjednici muslimani, za razliku od drugih, plaćali su samo ušr (ašr - desetina), više iz vjerskih razloga, a što je bila daleko manja stopa od harača.
Harač se dijelio po visini na tri klase: *evsat* (visoki), *sala* (srednji) i *edna* (niski). Sredinom 19. vijeka umjesto harača odnosno džizje uvedena je *bedel-i-askerija* (vojnica) koja je plaćana zbog neučestvovanja u vojnoj službi.

## Reference 
Kategorija:Osmansko Carstvo
Kategorija:Porezi
Charlotte Brontë

**Charlotte Brontë** (21. april 1816 – 31. mart 1855) bila je britanska književnica, najstarija od 3 sestre Brontë koje su se bavile književnošću. Objavljivala je i pod pseudonimom Curre Bell. Pohađala je školu za svešteničku djecu. Charlotte je bila jako dobra prijetaljica sa književnicima kao što su Harriet Martineau, Elizabeth Gaskell, William Makepeace Thackeray i G. H. Lewes, a bila je veliki protivnik Jane Austen.

## Djela 
* *Jane Eyre* (1847)
* *Shirley* (1849)
* *Villette* (1853)
* *Profesor* (napisan prije *Jane Eyre*, no odbijen od mnogih izdavačkih kuća, izdan posmrtno 1857)

## Dodatne informacije 
* *The Letters of Charlotte Brontë*, 3 volumes edited by Margaret Smith
* *The Life of Charlotte Brontë*, Elizabeth Gaskell
* *Charlotte Brontë*, Winifred Gerin
* *Charlotte Brontë: a passionate life*, Lyndal Gordon
* *Charlotte Brontë: Unquiet Soul*, Margot Peters
* *In the Footsteps of the Brontës*, Ellis Chadwick
* *Charlotte Brontë*, Rebecca Fraser
* *The Brontës*, Juliet Barker
* *Charlotte Brontë and her Dearest Nell*, Barbara Whitehead
* *The Brontë Myth*, Lucasta Miller
* *A Life in Letters*, selected by Juliet Barker
* *Charlotte Brontë and her Family*, Rebecca Fraser
* ''The Oxford Reader's Companion to the Brontës*, Christine Alexander & Margaret Smith
* *A Brontë Family Chronology'', Edward Chitham

## Reference 
## Vanjski linkovi 
* 

Kategorija:Engleski pisci
Izomorfizam

U matematici, **izomorfizam** (grč.: *isos* "jednak", i *morphe* "oblik") je  binarna mapa f  takva da oboje  f i njegovo inverzno f −1 jesu homomorfizmi, tj. structure-preserving mappings.

Neformalno, izmorfizam je vrsta mape među objektima, koja pokazuje odnos između dva svojstva ili dvije operacije. Ako postoji izomorfizam između dvije strukture, zovemo ih izomorfnim. U određenom smislu, izomorfni setovi strukturalno identični, ako ignorišemo finije različitosti koje se mogu pronaći u svojim definicijama.

Prema Douglas Hofstadter:
"Riječ "izomorfizam" se primjenjuje kada dvije kompleksne strukture mogu da se preklapaju, na način da svaki dio jedne strukture odgovara dijelu druge, gdje "odgovara" znači to da dva dijela igraju slične uloge u njihovim strukturama." (Gödel, Escher, Bach, str. 49)

## Svrha 
Izomorfizmi se često koriste u matematici, da se uštedi posao i vrijeme. Ako se dobar izomorfizam može primijeniti iz relativno nepoznatog dijela matematike u neku dobro poznatu oblast, u kojoj su mnoge teoreme već dokazane, i već postoje mnoge formule za traženje rezultata, onda se funkcija može koristiti da se prenesu čitavi problemi iz nepoznate teritorije na "čvrsto tlo", gdje je lakše shvatiti probleme i raditi sa njima.

## Fizičke analogije 
Evo nekih svakodnevnih primjera izomorfnih struktura:

*Čvrsta drvena kocka i čvrsta olovna kocka su obje čvrste kocke, i iako su njihove strukture potpuno različite, ove geometrijske strukture su izomorfne. 
*Standardni špil  od 52 karte sa zelenom pozadinom i standardni špil igraćih karata sa smeđom pozadinom; iako su boje različite, ovi špilovi su strukturalno izomorfni – ako želimo da igramo karata, nije važno koji špil ćemo koristiti. 
*Sahat-kula u Londonu i ručni sat se uvelike razlikuju u gabaritima, ali njihovi mehanizmi za prikaz vremena su izomorfni.
*Šestostrana kockica i kesa iz koje je izvučen broj 1-6 iako je metoda dobijanja broja različite, njihove sposobnosti dobijanja nasumičnog broja su izomorfne. Ovo je primjer funkcionalnog izomorfizma, bez pretpostavke geometrijskog izomorfizma.

## Praktični primjer 
Kategorija:Funkcije i preslikavanja
Kategorija:Apstraktna algebra
Kategorija:Algebra
Kategorija:Teorija kategorija
George Eliot

**George Eliot** (Arbury Hall, 22. novembar 1819. - Venecija, 22. decembar 1880.) je pseudonim pod kojim je engleskinja Mary Ann Evans objavljivala svoja djela.

Mary Ann Evans često je kao inspiraciju za svoja djela koristila događaje iz osobnog života. Pisala je pod muškim imenom kako bi lakše izgradila karijeru pisca.

Na nju je veliki uticaj imao njen brak sa piscem G. H. Lewisom. Godine 1880., dvije godine nakon njegove smrti, 61-godišnja Mary Ann se udaje za 20 godina mlađeg bankara. U prvoj noći medenog mjeseca u Veneciji izvršava samoubistvo (22. decembra 1880. godine).

## Izabrana djela (na engleskom)
* *Scenes Of Clerical Life*, 1858
* *The Lifted Veil*, 1859
* *Adam Bede*, 1859 
* *The Mill on the Floss, (Vodenica na Flosi)*, 1860
* *Silas Marner*, (Silas Marner - Tkalac iz Raveloea), 1861 
* *Felix Holt, the Radical*, 1866
* *Middlemarch*, 1871-72
* *The Legend of Jubal*, 1874
* *Daniel Deronda*, 1876

Eliot, George
Kategorija:Biografije, Arbury Hall
Kategorija:Rođeni 1819.
Kategorija:Umrli 1880.
Pseudonim

**Pseudonim** (starogrčki: , *pseudṓnumos* – "lažno nazvan") jest lažno, drugo ime pomoću kojega se neka osoba predstavlja da bi prikrila svoj pravi identitet. Razlog za odabir pseudonima može biti želja osobe da se predstavi u drugačijem svijetlu ili da razbije predrasude oko porijekla ili pripadnosti pojedinom spolu.

## Poznati pseudonimi 
## Reference 
Kategorija:Imena
Jadro

**Jadro** je rijeka u Dalmaciji (južna Hrvatska), izvire na području Klisa, a teče kroz grad Solin. Veoma je kratka, dužine toka od oko 4,5&nbsp;km, sa prosječnim proticajem 9m3/s. Ulijeva se u Kaštelanski zaliv Jadranskog mora. Snažno vrelo rijeke Jadro koriste gradski vodovodi Splita, Trogira i Kaštela.

U Solinu se dijeli na 2 rukavca između kojih je Gospin otok, mjesto poznato i po misi koju je tu održao Papa Ivan Pavao II.

Solinjani je zovu i "Solinska rika".

Zbog njenog značaja i događaja iz hrvatske historije, u Hrvatskoj se ponekad naziva i *hrvatskim Jordanom*.

## Također pogledajte 
* Hrvatska
* Split
* Dalmacija

Kategorija:Rijeke u Hrvatskoj
Ombla

mini|desno|300px|Rijeka Dubrovačka

**Ombla**, poznata i pod imenom **Rijeka Dubrovačka** je rijeka primorčica u južnoj Hrvatskoj kod Dubrovnika. Veoma je kratka i pruža se od izvora, sjeverno od grada Dubrovnika do ušća 30-tak metara udaljenog od samog izvora, a koji je sastavni dio 4&nbsp;km dugačkog morskog fjorda. Ombla se smatra najkraćom svjetskom rijekom. Uz obalu fjorda nižu ljetnikovci i kapelice stare dubrovačke vlastele.

Veća naselja uz obalu su: Mokošica, Nova Mokošica, Rožat, Obuljeno, Komolac, Čajkovići, Prijevor i Sustjepan.
U Komolcu, u predivnom ambijentu gdje se spajaju more i rijeka Ombla, smještena je Acy marina Dubrovnik.

## Također pogledajte 
* Geografija Hrvatske
* Spisak rijeka u Hrvatskoj

## Reference 
## Vanjski linkovi 
* https://web.archive.org/web/20120321084122/http://www.tzdubrovnik.hr/eng/vodic_novost.php?id=1603&id_main=1600
* https://web.archive.org/web/20090704072600/http://geol.pmf.hr/~mjuracic/predavanja/Geologija.krsa/07.Dinaridsko.podrucje.pdf
* https://web.archive.org/web/20140901013036/http://visitdubrovnik.hr/en-GB/Attractions/Content/Significant-landscapes?Y2lcNDM%3d

Kategorija:Rijeke u Hrvatskoj
Kategorija:Dubrovnik
Zrmanja

[mini|desno|300px|Rijeka Zrmanja kod [Obrovac (Hrvatska)|Obrovca]]

**Zrmanja** je rijeka u sjeverozapadnoj Dalmacija, Hrvatska, dugačka 69&nbsp;km. Nastaje od jakog vrela ispod planine Poštak u južnom dijelu Like, na nadmorskoj visini od 335m., a ulijeva se u Jadransko more 12 kilometara od Obrovca. Plovna je od Obrovca do ušća, i to uglavnom za manja plovila. Teče kroz nekoliko proširenja u nepropustljivim stijenama. Najveći dio doline je kanjonski, relativno plitak i pogodan za sportove na vodi kao rafting. Njena najznačajnija pritoka je rječica Krupa.

## Također pogledajte 
* Spisak rijeka u Hrvatskoj

## Reference 
## Vanjski linkovi 
Kategorija:Rijeke u Hrvatskoj
Krka

mini|desno|300px|Slapovi na Krki

**Krka** je dalmatinska rijeka u južnoj Hrvatskoj, koja izvire u blizini Knina, podno 22 metarskog Topoljskog buka ili Krčića, kojeg stvara pritoka rijeke Krke - Krčić. Ukupna dužina rijeke, sa potopljenim dijelom ušća, iznosi 72,5&nbsp;km, od čega 49&nbsp;km čini slatkovodni vodotok, a 23,5&nbsp;km bočati. Krka teče Kninskim i Kosovim poljem, gdje prima prve značajne pritoke. Na izlazu iz polja Krka ulazi u kanjon, stvarajući u svom toku 7 slapišta.

Najpoznatija pritoka Krke je Čikola, koja utiče uzvodno od Skradinskog buka, stvarajući sa njom veoma slikovito ušće. Njen tok od Knina do Skradina proglašen je Nacionalnim parkom površine 111&nbsp;km2.

## Također pogledajte 
* Nacionalni park Krka

Kategorija:Rijeke u Hrvatskoj
Nacionalni park

[mini|desno|250px|[Nacionalni park Los Cardones u Argentini]]
[mini|desno|250px|[Nacionalni park Sutjeska u Bosni i Hercegovini]]
**Nacionalni park** je park prirode koji se koristi u svrhu očuvanja prirode, koji je stvoren i zaštićen od strane nacionalnih vlada. Često je to rezervat prirodnog, poluprirodnog ili razvijenog zemljišta koje vlada proglašava ili posjeduje. Iako pojedine zemlje različito određuju svoje nacionalne parkove, postoji zajednička ideja: očuvanje "divlje prirode" za potomstvo i kao simbol nacionalnog ponosa. Nacionalni parkovi su gotovo uvijek otvoreni za posjetioce.

Sjedinjene Države su 1872. uspostavile prvi "javni park ili teren za uživanje za dobrobit i uživanje ljudi", Nacionalni park Yellowstone. Iako Yellowstone nije službeno nazvan "nacionalnim parkom" u svom osnivačkom zakonu, uvijek se tako nazivao u praksi i široko se smatra prvim i najstarijim nacionalnim parkom na svijetu. Međutim, šumski rezervat Tobago Main Ridge (u današnjem Trinidadu i Tobagu; osnovan 1776.), i područje oko planine Bogd Khan Uul (Mongolija, 1778.), kojima je bila zabranjena kultivacija zemljišta radi zaštite okolnog poljoprivrednog zemljišta, se smatraju najstarijim zakonom zaštićenim područjima. Parks Canada, osnovan 19. maja 1911, postao je prva svjetska služba nacionalnih parkova.

Međunarodna organizacija, Međunarodna unija za očuvanje prirode i prirodnih resursa (IUCN) i njena Svjetska komisija za zaštićena područja (WCPA), definisali su "Nacionalni park" kao svoju kategoriju II tipa zaštićenih područja. Prema IUCN-u, 6.555 nacionalnih parkova širom svijeta ispunilo je njegove kriterije u 2006. IUCN još uvijek raspravlja o parametrima definiranja nacionalnog parka.

## Reference 
### Izvori 
*  320 pages.
*  404 pages.
* Sheail, John (2010) ''Nature's Spectacle - The World's First National Parks and Protected Places'' Earthscan, London, Washington. 

## Također pogledajte 
* Nacionalni parkovi u Bosni i Hercegovini
* Nacionalni park Sjeveroistočni Grenland

Kategorija:Nacionalni parkovi
Kategorija:Zaštićena područja
Kategorija:IUCN kategorije II
Etničko čišćenje

**Etničko čišćenje** je naziv za nezakoniti metod, gdje jedna strana u sukobu sistematski protjeruje ili ubija civilno stanovništvo zbog njihove vjerske ili etničke pripadnosti.

Etničko čišćenje (ili samo čišćenje) je eufemistički izraz kojim se opisuju nasilne akcije koje za cilj imaju uklanjanje određene etničke zajednice, u pravilu manjinske, u cilju postizanja etničke homogenosti na određenoj teritoriji, a koje uključuju razne oblike nasilja - od ubistva, silovanja, mučenja i zastrašivanja do nasilnog protjerivanja.

Etničko čišćenje je obično praćeno naporima za uklanjanje fizičkih dokaza i dokaza o kulturi grupe koja je podvrgnuta etničkom čišćenju a što se ogleda kroz uništavanje domova, infrastrukture, kao i skrnavljenje spomenika, groblja i bogomolja.

Termin se počeo koristiti od strane počinitelja tokom ratova vođenih pri raspadu bivše Jugoslavije i u ovom kontekstu se koristio kao eufemizam srodan "konačnom rješenju" da bi od 1990-ih termin postao široko prihvaćena u akademskom diskursu u svom generičkom značenje.

## Etničko čišćenje nasuprot genocida
Zločini počinjeni u toku etničkog čišćenja su slični zločinu genocida. Dok genocid podrazumijeva namjeru za potpunim ili djelimičnim uništenjem ciljne grupe, etničko čišćenje može uključivati ​​ubistvo samo do tačke mobilizacije, odnosno protjerivanja ciljne grupe izvan sporne teritorije. Stoga, postoji nekoliko stepeni masovnog ubistva kod etničkog čišćenja, i često jenjava ili prestaje kada ciljna grupa pod pritiskom napusti željenu teritoriju, dok su tokom genocida masovna ubistva sveprisutna i stalna tokom cijelog procesa i nastavljaju se čak i kada ciljna grupa pokuša da pobjegne počiniocu genocida.

## Reference
## Vanjski linkovi
* *Genocid nad Nijemcima u Jugoslaviji 1944–1948.* (en)
* Photojournalist's Account  – Slike etničkog čišćenja u Sudanu
* Timothy V. Waters, *Na legalnoj konstrukciji etničkog čišćenja* (en) *–* Papir 951, 2006. – Univerzitet Misisipi, pravna škola (PDF)
**Izbacite žargon "etničko čišćenje", preklinje grupa* – 31. maj 2007, World Science
* *Etničko čišćenje: Oživljenje stare tradicije* (en)

Kategorija:Ratovi
Kategorija:Etničko čišćenje
Kategorija:Kršenje ljudskih prava
Kategorija:Diskriminacija
Douglas Adams

**Douglas Noël Adams** (11. mart 1952 – 11. maj 2001) bio je britanski radio dramaturg i pisac naučne fantastike.

Douglas Adams je jedan od najznačajnijih humorista žanra naučne fantastike, najpoznatiji po seriji knjiga *Vodič kroz Galaksiju za autostopere*.

Njegova djela osvojila su sve medije: radio, televiziju pa čak i kino platna.

U vrijeme njegove smrti, ovaj serijal je bio prodan u više od petnaest miliona primjeraka.

## Obrazovanje i rani rad 
Adams je rođen u Cambridgeu i obrazovan u Brentwood školi u Essexu, gde se sprijateljio s Griffom Jonesom. Adams je pohađao St. John's College, gdje je 1974. godine diplomirao englesku književnost.

Neki od njegovih ranih radova su prikazani na televiziji BBC2 1974. godine. Uskoro ga je "otkrio" Grahan Chapman iz *Monty Pythona*. Adams je napisao jedan od skečeva u 45. epizodi *Letećeg cirkusa*.

Adamsov rani rad na radiju uključuje skečeve u programima *The Burkiss Way* i *News Huddlines*, a i bio je pisac jedne epizode programa *Doctor on the Go*.

## *Vodič kroz Galaksiju za autostopere* 
Prema Adamsu, ideja za *Vodič kroz Galaksiju za autostopere* je nastala kada je pijan ležao u polju u Innsbrucku u Austriji, gledajući zvijezde. Lutao je noseći knjigu *Vodič kroz Evropu za autostopere* kada je naišao na grad gdje niko nije pričao za njega razumljiv jezik. Kada se napio i otišao u polje spavati, bio je inspiriran nemogućnošću da komunicira s ljudima iz tog grada.

*Vodič kroz Galaksiju za autostopere* je originalno nastao kao šestodjelna radio serija na BBC Radiu 4 1978. godine. Radio serija je bila osnova za seriju knjiga, koja je postala poznata kao "trilogija u pet nastavaka", a kasnije i TV seriju.

**Vodič...** se sastoji od slijedećih djela:

* Vodič kroz galaksiju za autostopere (''The Hitchhiker's Guide to the Galaxy*, 1979.)
* Restoran na kraju svemira (*The Restaurant at the End of the Universe*, 1980.)
* Život, svemir i sve ostalo (*Life, the Universe and Everything*, 1982.)
* Zbogom i hvala vam za ribu (*So Long, and Thanks For All the Fish*, 1984.)
* Uglavnom bezopasni (*Mostly Harmless'', 1992.)

## Reference 
## Vanjski linkovi 
* www.douglasadams.com

Kategorija:Rođeni 1952.
Kategorija:Umrli 2001.
Kategorija:Biografije, Cambridge
Kategorija:Engleski pisci
YUTEL

**YUTEL** (*izgovaranje*: jutel) bio je televizijski dnevnik pokrenut s ciljem transformacije načina prijenosa vijesti i događaja u SFR Jugoslaviji i očuvanja jedinstva tadašnje države s obzirom na tadašnje realno stanje. Prva emisija emitovana je 23. oktobra 1990. Program je osnovan od strane Saveznog izvršnog vijeća SFRJ, a glavni lobista za njegovo formiranje bio je tadašnji premijer SFRJ Ante Marković.  Glavni urednik bio je Goran Milić, a urednici Gordana Suša, Dževad Sabljaković, Zekerijah Smajić i Velibor Čović. Program je bio sa sjedištem u Beogradu, kasnije je, s ciljem da informacije o aktuelnim zbivanjima budu prenesene na vjerodostojniji način, s mjesta blisko mjestima događaja (Slovenija, Hrvatska, i naposljetku Bosna i Hercegovina) prenešen u Sarajevo. Neuspjeh televizije pripisuje historičar Mesud Šadinlija blokadi od strane Jugoslovenske narodne armije (JNA), koja se je oglušila na naredbu premijera Markovića za ustupanje opreme i mreže predajnika. Oprema Yutela će kasnije, prema Miliću, biti zajedno s materijalom preuzeta od Televizije Bosne i Hercegovine (TV BiH).

Program je emitovan u periodu od 1990. do 1992. godine.

## Koncert
Pod pokroviteljstvom YUTELA održan je 28. jula 1991 u Sarajevu koncert *YUTEL za mir*.
## Literatura
*
## Reference
## Vanjski linkovi
*Yutel za mir

Kategorija:Jugoslavenske TV-emisije
Tamni znamen

mini|270p|desno|Tamni znamen
**Tamni znamen** je simbol Lorda Voldemorta. Obično simbolizira zlo i crnu magiju. On predstavlja mrtvačku glavu iz čijih usta izlazi zmija. Mrtvačka glava je simbol za smrt, a zmija za Salazara Slytherina - pretka Lorda Voldemorta i osnivača jednog od četiri doma u Hogwartsu. Također zmija simbolizuje čistokrvnost u čarobnjačkom svijetu tj. nemiješanje sa bezjacima (ljudima koji se ne mogu baviti magijom). Tamni znamen se prvi put pojavljuje u knjizi Harry Potter i Plameni pehar i on je obavezno zelene boje.

## Svrha Tamnog znamena 
Osim što Tamni znamen simbolizuje Lorda Voldemorta, on se takoer koristi u još dvije svrhe:
*kao znak da je neko ubijen i
*kao način komunikacije između Lorda Voldemorta i smrtonoša

### Znak za smrt 
Kada bi smrtonoše ili Lord Voldemort ublil nekog, iznad kuće ubijenog bi se pojavio Tamni znamen. Tamni znamen bi lebdio iznad kuće i činilo bi se da je nacrtan na nebu. Smrtonoše ili Lord Voldemort bi prizvale Tamni znamen čarolijom koja se smatra crnom magijom. Inkantacija te čarolije je *Morsmorde*. 

### Komunikacija među smrtonošama 
Smrtonoše imaju urezan Tamni znamen u svojoj koži, i to na lijevoj nadlaktici. Kad bi Lord Voldemort dotaknuo štapićem Tamni znamen na svojoj nadlaktici, svim smrtonošama bi Tamni znamen na ruci zasvijetlio i on bi se odmah aparatirali (stvorili) pred Voldemortom. Na taj način bi Lord Voldemort stupio u kontakt sa smrtonošama, a da niko drugi ne otkrije.

## Također pogledajte 
*Lord Voldemort
*Smrtonoše

## Vanjski linkovi 
Harry Potter Leksikon

Kategorija:Harry Potter
Adria Airways

**Adria Airways** (*Adria Aviopromet*) bila je najveća slovenska nacionalna aviokompanija sa sjedištem u Ljubljani. Bila je članica Star Allianca. Početkom 2005. godine, *Adria Airways* je služila više od 43 destinacije u 23 države, pretežno u Evropi. Glavno i najveće sjedište je bila u Brnik Aerodromu, Ljubljana. Adria Airways je bankrotirala 30. septembra 2019. godine.

## Historija 
Avionska kompanija je osnovana 1962 god. kao čarter kompanija sa jednim Douglas DC-6 avionom pod imenom *Adria Aviopromet*. Kasnije, više Douglas DC-6 aviona su kupljeni od holandskog KLM-a. 1968 god., kompanija je promijenila ime u *Inex-Adria Airways*. Uskoro kompanije je kupila prve *jet*-avione, moderni Douglas DC-9. Inex je dodano zbog ujedinjena Beogradske firme *Interexport* sa *Adria Avioprometom*. Ime Adria Airways je vraćeno 1986 godine.
mini|185x185px|*Adria Airways* CRJ200|lijevo
10. septembra 1976 velika nesreča se dogodila više Zagreba. Jedan Inex-Adria Airways avion se sudario sa British Airways *Hawker Siddeley Trident*. Greška je bila od Zagrebačkog Aerodroma.

Početkom 1980, Inex-Adria je izvela prve putničke letove sa avionom McDonnell Douglas MD-80. također je postala članica IATA avionske organizacije. Bila je samo čarter kompanija po Evropi. 1. decembra jedan Inex-Adria avion je pao u Italijanskim planinama sa tim je ubijeno 178 Slovenaca.

## Vlasnici 
Vlasnici Adria Airways-a su:

*Kapitalska družba d.d. (KAD) - 56% 
*Slovenska odškodninska družba d.d. (SOD) - 20% 
*Daimond d.d. - 6.5% 
*Zvon Ena holding - 6% 
*Infond investicijska družba d.d. - 5% 
*NFD investicijski sklad d.d. - 2% 
*Zvon Ena i.d. - 1.5% 
*Zlata moneta d.d. - 1% 
*Employees and others - 2%

## Destinacije 
*Albanija
**Tirana (Rinas Mother Teresa Airport)
*Austrija
**Beč (Vienna International Airport)
*Belgija
**Brisel (Brussels Airport)
*Bosna i Hercegovina
**Sarajevo (Sarajevo International Airport)
*Danska
**Kopenhagen (Copenhagen Airport)
*Francuska
**Pariz (Charles de Gaulle International Airport)
*Njemačka
**Frankfurt (Frankfurt International Airport)
**Minhen (Franz Josef Strauß International Airport)
*Irska
**Dublin (Dublin Airport)
*Makedonija
**Ohrid (Ohrid Airport)
**Skopje (Skopje Airport)
*Crna Gora
**Podgorica (Podgorica Airport)
*Holandija
**Amsterdam (Schiphol Airport)
*Poljska
**Varšava (Warsaw Frederic Chopin Airport)
*Rusija
**Moskva (Sheremetyevo International Airport)
*Srbija
**Priština (Priština International Airport)
*Slovenija
**Ljubljana (Brnik Airport) **Hub**
*Španija
**Barcelona (Barcelona International Airport)
*Švicarska
**Zürich (Zürich International Airport)
*Turska
**Istanbul (Atatürk International Airport)
*Ujedinjeno Kraljevstvo
**Birmingham (Birmingham International Airport)
**London (London Gatwick Airport)
**Manchester (Manchester International Airport)
*Ukraina
**Kiev (Kiev International Airport)

## Flota 
* 1 Airbus A320
* 2 Airbus A319
* 6 CRJ900
* 2 CRJ200

## Vanjski linkovi 
*Adria Airways Službena Web stranica 
*Adria Airways Airbus Flota  
*Bombardierov udruženje  
*https://www.exyuaviation.com/2019/09/adria-airways-1961-2019.html

Kategorija:Avijacija
Kategorija:Avionske kompanije u Sloveniji
Hopliti

desno|mini|250p|Hoplit naoružan kopljem.

**Hopliti** su bili pješaci iz 7. do 4. vijeka p. n. e. koji nosili su teško oružje (mač ili koplje), a štitili su ih oklop, kaciga i štit.

Hopliti su predstavljali jezgru vojske, ali je njihov značaj postepeno opadao zbog konjice. Da bi dobili na pokretljivosti, njihova bojna oprema promijenjena je iz teške u laku i dat im je mali štit, zvani pelta, po kome su vojnici nazvani peltasti.Postavljeni u neprobojni lanac oko svojih neprijatelja, hopliti su napadali kopljima, ciljajući pravo u grlo.

Hopliti su se držali u u pravilnim redovima, pokrivali jedan drugoga i strogo se držeći naredbi zapovjednika, činili snažnu udarnu i odbrambenu silu. Hoplitsku je taktiku dovela do 
savršenstva spartanska vojna aristokracija.

## Reference 
## Vanjski linkovi 
* Association of Greek Hoplites Historic Studies Club "KORYVANTES"
* Perseus Digital Library database:
** vases
** statues
** coins
* Sparta Pages – Web stranica o Sparti i Hoplitima.
* The Phalanx Hoplite
* Klasični grčki uzorci štitova

Kategorija:Antička Grčka
Kategorija:Vojska
Nele Karajlić

**Nenad Janković**, poznatiji kao **Nele Karajlić**, je muzičar, kompozitor, glumac i režiser nekadašnjih TV-emisija u Bosni i Hercegovini. Tokom 1980-ih bio poznat kao pjevač i kantautor grupe Zabranjeno pušenje kao i glumac u popularnoj TV-seriji *Top lista nadrealista*. Do aprila 1992. živio je u Sarajevu, nakon čega je otišao u Beograd, gdje je osnovao novi bend pod imenom The No Smoking Orchestra. Oženjen je Sanjom Saki Janković, sa kojom ima kćerku Janu i sina Srđana.

## Vanjski linkovi 
* 

Kategorija:Jugoslavenski pjevači
Kategorija:Novi primitivizam
Kategorija:Biografije, Sarajevo
Kategorija:Rođeni 1962.
Kategorija:Članovi Zabranjenog pušenja
Kategorija:Živi ljudi
Odaja tajni

**Odaja tajni** je skrivena prostorija u Hogwartsu. Izgradio je Salazar Slytherin, jedan od četiri osnivača Hogwartsa. Budući da je Slytherin htio da škola prima samo čistokrvne čarobnjake (one čarobnjake koji su porijeklom iz čarobnjačkih porodica), došao je u konflikt sa ostalim osnivačima Hogwartsa (Godric Gryffindor, Helga Hufflepuff i Rowena Ravenclaw) koji se nisu pridržavali tog pravila. Slytherin je zapečatio Odaju tajni, tako da je može otvoriti samo Slytherinov baštinik i osloboditi neman koja je u njoj skrivena. Slytherinov baštinik bi trebao uz pomoć te nemani očistiti školu od svih onih koji po mišljenju Slytherina, ne zaslužuju da uče magiju (čarobnjaci iz bezjačkih porodica). Odaja tajni je skrivena na drugom spratu Hogwartsa i to ispod umivaonika u ženskom zahodu. 

## Bazilisk 
Bazilisk je neman skrivena u Odaji tajni. U knjizi Harry Potter i Odaja tajni, Hermiona je pronašla knjigu u kojoj stoji opis baziliska:
"Od mnogobrojnih užasnih zvijeri i nemani što šestare našom zemljom, nema neobičnije ni pogibljenije od baziliska, poznatog i pod nazivom *Kralj zmija*. Ta zmija, koja može narasti do orjaških razmjera i poživjeti i više stotina godina, rađa se iz kokošijeg jajeta na kojem je ležala žaba krastača. Bazilisk ubija svoje žrtve na zaista čudesne načine, jer, uz smrtonosne i otrovne očnjake, ima i ubitačan pogled, pa svi oni u koje upre zrake svojih očiju ostaju na mjestu mrtvi. Pauci nježe od baziliska jer im je on smrtni neprijatelj, a bazilisk bježi samo od pijevčeva kukurikanja što pogubno djeluje na nj."

## Slytherinov baštinik 
Budući da se Odaja tajni može otvoriti samo pomoću Parselskog jezika (jezika kojim govore zmije), a pošto su poslije Slytherina jedina dva parsel-usta u Hogwartsu Harry Potter i Lord Voldemort, a zna se da Harry nije Slytherinov baštinik, pa je tako Lord Voldemort jedini koji je otvorio Odaju tajni (i to dvaput). Prvi put je otpečatio kad on bio u Hogwartsu, i to 1942. godine, a drugi put, 1992. godine, je djelovao preko Ginny Weasley i njegovog dnevnika. Kada je Voldemort bio u školi, ubijena je jedna djevojčica - Myrtla koja je ostala da živi kao duh u tom ženskom zahodu (poznatom kao *Zahod Plačljive Myrtle*), dok drugi put nije bilo smrtnih slučajeva. Harry je u 2. knjizi našao ulaz u Odaju tajni i ubio baziliska.

## Također pogledajte 
*Lord Voldemort
*Harry Potter i Odaja tajni
*Harry Potter i Odaja tajni (film)

Kategorija:Mjesta u djelima o Harryju Potteru
Dobrinja (Sarajevo)

**Dobrinja** je sarajevsko  naselje. Dobrinja se nalazi na području općine Novi Grad i prema procjenama u njoj živi oko 40.000 ljudi. Dobrinja je sastavljena od četiri mjesne zajednice: MZ Dobrinja A, MZ Dobrinja B, MZ Dobrinja C i MZ Dobrinja D.  Naselje siječe rijeka kratkog toka, Dobrinja, po kojoj je naselje i dobilo ime.

## Historija 
Prva faza izgradnje naselja završena je još 1983. godine, kada je izgrađena Dobrinja 1 i 2, čije su zgrade pružile dom novim stranovnicima grada, a nakratko i učesnicima 14. Zimskih olimpijskih igara. Dva oveća kvarta, jedna škola i trolejbuska veza sa gradom bila bi osnovna struktura tadašnjeg izgleda naselja. Uskoro se toj slici pridružuje još jedna škola, a onda i Dobrinja 3. Nova škola i nova dva kvarta, Dobrinja 4 i 5 izgrađeni su i useljeni neposredno pred početak rata. Upravo ta dva kvarta pretrpjela su najveću destrukciju u ratu. Sve tri škole su uništene. Mali dijelovi Dobrinje 1 i 4 danas pripadaju Republici Srpskoj.

Na području Dobrinje se nalaze 3 osnovne škole: *Osnovna škola "Skender Kulenović"*, *OŠ "Ćamil Sijarić"* i *OŠ "Osman Nuri Hadžić"* i dvije srednje škola: *Gimnnazija Dobrinja* i *Peta gimnazija*.

File:Dobrinja_in_1996.JPEG|Dobrinja (1996)
File:Dobrinja 4.jpg|Dobrinja (2012)
File:Stambeni blok u Dobrinji.JPG|Stambeni blok i crkva of Sv. Vasilija Ostroškog
File:Autobuska stanica Istočno Sarajevo.JPG|Autobuska stanica Istočno Sarajevo

## Također pogledajte 
*Masakri na Dobrinji

Kategorija:Naselja u Sarajevu
Lav Trocki

**Lav Davidovič Trocki** (), rođen kao **Lav Davidovič Bronštajn** (), bio je marksistički revolucionar i teoretičar, sovjetski političar i osnivač i komandant Crvene armije.

Trocki je u početku podržavao menjševičku Rusku Socijaldemokratsku radničku partiju. Pridružio se boljševicima neposredno prije Oktobarske revolucije 1917. godine, i na kraju je postao jedan od lidera Komunističke partije. On je bio, zajedno sa Lenjinom, Zinovjevom, Kamenjevom, Staljinom, Sokolnikovom i Bubnovom, jedan od sedam članova prvog Politbiroa, osnovanog 1917. godine zbog boljeg upravljanja boljševičkom revolucijom. Tokom ranih dana Ruske Sovjetske Federativne Socijalističke Republike i Sovjetske unije, on je bio narodni komesar za vanjske poslove, a kasnije kao osnivač i komandant Crvene armije sa titulom narodni komesar za odbranu. Bio je glavna figura u boljševičkoj pobjedi tokom Ruskog građanskog rata (1918. - 1923.).

Nakon neuspjele borbe ljevičarske opozicije protiv politike i uspona Staljina 1920.-ih godina i protiv sve veće uloge birokratije u Sovjetskom savezu, Trocki je smijenjen sa vlasti (oktobar 1927. godine), izbačen iz Komunističke partije (novembar 1927. godine) i prognan iz Sovjetskog saveza (februar 1929. godine). Kao lider Četvrte Internacionale, Trocki je nastavio da se suprostavlja staljinističkoj birokratiji u egzilu. Po Staljinovom naređenju, ubijen je u Meksiku u augustu 1940. godine od strane Ramóna Mercadera.

Trockijeve ideje čine osnovu trockizma, glavne školske marksističke misli u suprostavljanju teorijama staljinizma. Bio je jedan od nekoliko sovjetskih političkih ličnosti koje nisu rehabilitovane od strane vlade Nikite Hruščova 1950.-ih godina. Krajem 1980.-ih njegove knjige su se počele izdavati u Sovjetskom savezu.

## Prije revolucije 1917.
### Djetinjstvo i porodica (1879. – 1895.)
Lav Trocki je rođen kao Lav Davidovič Bronštajn 7. novembra 1879. godine u Janovki u guberniji Herson u Ruskom carstvu (danas Bereslavka, Ukrajina), u malom selu 24&nbsp;km od najbliže pošte. Bio je peto od osmoro djece poljoprivrednika Davida Leontijevića Bronštajna (1847. - 1922.) i njegove supruge Ane Bronštajn (1850. - 1910.). Oni su bili jevrejskog porijekla i govorili su Suržik, mješavinu ruskog i ukrajinskog jezika. Troickova mlađa sestra Olga je također bila boljševički i sovjetski političar i udala se za istaknutog boljševika Lava Kamenjeva.

## Također pogledajte
*Marksizam

## Vanjski linkovi
*Lav Trocki, komunistički pisac i vođa.

Kategorija:Rođeni 1879.
Kategorija:Umrli 1940.
Kategorija:Biografije, Janovka
Kategorija:Ruski političari
Kategorija:Ruski komunisti
Kategorija:Sovjetski komunisti
Kategorija:Prvi svjetski rat
Orkanski visovi

**Orkanski visovi** (eng. *Wuthering Heights*) je jedini roman Emily Brontë. Prvi put je objavljen 1847. godine pod pseudonimom Ellis Bell, i posthumno drugo izdanje je bilo uređeno od strane njene sestre Charlotte. Roman je imenovan po mjestu u kom se fabula razvija. 
   
Djelo je doživjelo mnoge adaptacije, uključujući nekoliko filmova, radijskih i televizijskih dramatizacija, i dva mjuzikla. Također je poslužila Kate Bush da napiše istoimeni hit, koji je docnije bio obrađen od strane mnogih muzičara.

Kategorija:Literatura
Kategorija:Knjige iz 1847.

## Utjecaji 
Bronte je posjedovala izvanrednu edukaciju iz klasične kulture za ženu tog vremena. Bila je upoznata sa grčkim tragedijama i bila je odličan latinist. Uz to sve, bila je pod značajnim utjecajem pjesnika Johna Miltona i Wiliama Shakespearea. Primjetni su odjeci i aluzije Shakespeareovih tragedija Kralj Lir, Romeo i Julija, Makbet i Hamlet u Orkanskim Visovima.

Još jedan značajan izvor informacija za Bronte sestre bili su časopisi koje je njihov otac čitao, *Leeds Intelligencer* i ''Blackwood's Edinburgh Magazine*. Bili su izvor informacija o svjetskim dešavanjima i materijal za rane rukopise Bronte sestara. Emily je najvjerovatnije bila svjesna debate o evoluciji. Tu debatu je objavio Robert Chambers 1844. godine. Postavili su pitanje Božije postojanosti i nasilja koje leži u univerzumu i odnosu između živih bića. 

Romantizam je također imao veliki utjecaj, uključujući gotički roman, romane Waltera Scotta  i poeziju Byrona . Neki feministički kritičari smatraju da je proza Bronteovih glavnih primjera ženske gotike . Istražuje zarobljavanje i podvrgavanje žena patrijarhalnom autoritetu, te pokušaje subverzivnog i izbjegavajućeg djelovanja na takva ograničenja.Emilyna Cathy Earnshaw i Charlotteina Jane Eyre, su primjeri ženskih protagonista u takvoj ulozi. 
[mini|Diana Vernon iz djela [Walter Scott|Waltera Scotta " *Rob Roy"'', koje je naslikao John Everett Millais (1880).]]
Mer Hajrenik

**Mer Hajrenik** ("Domovino naša") je nacionalna himna Armenije. Usvojena je 1. jula, 1991, zasnovana na himni Demokratske Republike Armenije (1918-1920), ali sadrži nove različite stihove.

## Tekst himne 
## Također pogledajte 
## Reference 
## Vanjski linkovi 
Kategorija:Armenija
Kategorija:Državne himne
Croatia Airlines

mini|Sjedište Croatia Airlinesa
**Croatia Airlines** je hrvatska aviokompanija sa sjedištem u Zagrebu. Kompanija nudi međunarodne i domaće letove. Glavno sjedište je u Aerodromu "Franjo Tuđman".

## Historija 
Avionska kompanija je osnovana 7. augusta 1989, pod nazivom *Zagal* (Zagreb Airlines). Zagal je imao *Cessna 402* avione za kargo UPS-a. Kompanija je koristila naziv *Zagal* vrlo kratko zato što je vlada Republike Hrvatske promijenila na naziv *Croatia Airlines*.
mini|280p|Croatia Airlines Airbus A320
Uskoro je nastao ugovor između Adria Airwaysa i Croatia Airlinesa. Hrvatska kompanija je koristila slovenske avione za domaće područe. Croatia Airlines je letio izeđu Splita i Zagreba. Tokom početka rata kompanija je prestala sa letovima. Godine 1994, Croatia Airlines je kupila 3 Boeing 737 aviona od Njemačke Lufthanse. iste godine, kompanija je postala članica IATA-a.

Dana 1. januara 1998. postala je članica Udruženja evropskih avionskih kompanija (AEA, Association of European Airlines).

## Destinacije 
(Stanje: april 2010)

Austrija
*Beč
Belgija
*Bruxelles 
Bosna i Hercegovina
*Sarajevo
*Mostar
Hrvatska
*Bol (sezonski) 
*Dubrovnik **Focus city**
*Osijek (sezonski)
*Pula
*Split **Focus city**
*Zadar
*Zagreb **Hub**
Danska
*Kopenhagen
Francuska
*Pariz
*Lyon (sezonski)
Njemačka
*Frankfurt
*München
*Berlin (sezonski)
*Düsseldorf (sezonski)

Izrael
*Tel Aviv (sezonski)
Italija
*Rim
Makedonija
*Skopje
Crna Gora
*Podgorica
Holandija
*Amsterdam
Kosovo
*Priština
Španija 
*Barcelona (sezonski)
Švicarska
*Zürich
Sirija
*Damask (svakih 14 dana)
Ujedinjeno Kraljevstvo
*London
Grčka
*Atena

## Flota 
[mini|lijevo|200px|Zrakoplovi Croatia Airlines-a na [Aerodrom Zagreb|Aerodromu Zagreb]]
Croatia Airlines raspolaže sljedećim zrakoplovima (stanje: april 2010.):

## Vanjski linkovi 
* Zvanični sajt

Kategorija:Avijacija
Kategorija:Avionske kompanije u Hrvatskoj
Kategorija:Kompanije osnovane 1989.
Kategorija:Privreda Zagreba
Šolta

mini|desno|250px|Satelitski snimak
mini|desno|250px|Maslinica

**Šolta** je ostrvo u srednjoj Dalmaciji (Južna Hrvatska), nedaleko od Splita, zapadno od Brača, površine 51,9 km2. 

Najviši vrh na ostrvu nalazi se na nadmorskoj visini od 237 m, kod Gornjeg sela. Uz ostrvo Šoltu, kod uvale Maslinica, nalazi se još sedam ostrvca. Glavno mjesto na ostrvu su Grohote. Za istaknuti je bogatstvo flore i posebno faune (preko 100 vrsta ptica, divlje svinje, zečevi, itd.). Ostrvo je naseljeno od prahistorije, a prvi put ga spominje Pseudoskilaks u 4. vijek p. n. e. pod imenom Olyntha.

## Simbol 
Simbol mu je "čuvita" (ćuk).

## Stanovnici 
Autohtono i većinsko stanovništvo ostrva Šolte činu Hrvati.

U skladu sa simbolom ostrva, i stanovnike Šolte, Šoltane, zovu *čuvitari*. To je nekad bio pomalo pogrdan naziv, a danas poprima pozitivna obilježja, štaviše razne formalne i neformalne skupine sa Šolte i u vezi sa Šoltom uzimaju čuvitu u naziv.

## Naselja 
Mjesta na ostrvu: Nečujam, Stomorska, Maslinica, Rogač, Grohote, Gornje Selo, Srednje Selo, Donje Selo.

## Zanimljivosti 
Zbog izoliranosti i nebrige nadležnih vlasti za ovo ostrvo, nastala je i kletva "Dabogda te Šolta dopala!".

Vidi i Mrduja.

U 4. vijeku je car Dioklecijan koji je živio nedaleko u svojoj palači (današnjoj jezgri Splita) koristio najmanju uvalu u Nečujmu kao svoj ribnjak. Zato mu je ime i danas **Piškera**, a ruševine su još uvijek tu, na dnu mora.

## Također pogledajte 
* Dalmacija

## Vanjski linkovi 
* Turistička zajednica Šolte

Kategorija:Ostrva u Hrvatskoj
Kategorija:Šolta
Kategorija:Ostrva u Jadranskom moru